## El Consell aprova l’addenda modificativa del conveni amb la Universitat de València per a fer pràctiques als instituts de Medicina Legal

*** L'objecte de l'addenda és la modificació de dos clàusules relatives al compliment de les obligacions en matèria de seguretat social**

El Ple del Consell ha aprovat l’addenda modificativa del conveni de cooperació educativa entre la Conselleria de Justícia i Interior i la Universitat de València (UV) per a la realització de pràctiques formatives dels i les estudiants del grau de Medicina als instituts de Medicina Legal i Ciències Forenses (IMLCF) de la Comunitat Valenciana.

L’objecte de l’addenda és la modificació de les clàusules cinquena i sisena del conveni original, firmat en data 24 de novembre de 2022, a través de la que era Conselleria de Justícia, Interior i Administració Pública en aquell moment, relatives a la cobertura de riscos dels i les participants en les pràctiques i al compliment de les obligacions en matèria de seguretat social.

El conveni que es va firmar en 2022 (vigent fins a 2026) s’ha modificat amb el que es disposa en la disposició addicional 52a de la Llei general de la Seguretat Social, per a evitar que la Generalitat, com a institució en la qual es desenvolupen les pràctiques, haja d’assumir el compliment de les obligacions de Seguretat Social, reflectint expressament en el conveni que esta obligació correspondrà a la Universitat.

Esta addenda de modificació tindrà efecte des del moment de la firma.

Fecha: 21/11/2023